CELEX: 22011D0104
Language: el
Date: 2011-09-30 00:00:00
Title: Απόφαση της Μεικτής Επιτροπής του ΕΟΧ αριθ. 104/2011, της 30ής Σεπτεμβρίου 2011 , για την τροποποίηση του παραρτήματος XIII (Μεταφορές) και του πρωτοκόλλου 37 (που περιλαμβάνει τον κατάλογο ο οποίος προβλέπεται στο άρθρο 101) της συμφωνίας ΕΟΧ

1.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 318/42
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 104/2011
   της 30ής Σεπτεμβρίου 2011
   για την τροποποίηση του παραρτήματος XIII (Μεταφορές) και του πρωτοκόλλου 37 (που περιλαμβάνει τον κατάλογο ο οποίος προβλέπεται στο άρθρο 101) της συμφωνίας ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση αριθ. 90/2011 της Μεικτής Επιτροπής του ΕΟΧ, της 19ης Ιουλίου 2011 (1).
            
         
               (2)
            
            
               Το πρωτόκολλο αριθ. 37 της συμφωνίας τροποποιήθηκε με την απόφαση αριθ. 76/2011 της Μεικτής Επιτροπής του ΕΟΧ, της 1ης Ιουλίου 2011 (2).
            
         
               (3)
            
            
               Η απόφαση αριθ. 661/2010/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, περί των προσανατολισμών της Ένωσης για την ανάπτυξη του διευρωπαϊκού δικτύου μεταφορών (3) πρέπει να ενσωματωθεί στη συμφωνία.
            
         
               (4)
            
            
               Η απόφαση αριθ. 661/2010/ΕΕ καταργεί την απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου (4), η οποία έχει ενσωματωθεί στη συμφωνία, και πρέπει συνεπώς να διαγραφεί από τη συμφωνία.
            
         
               (5)
            
            
               Για την ορθή εφαρμογή της συμφωνίας, το πρωτόκολλο 37 της συμφωνίας πρέπει να επεκταθεί για να συμπεριλάβει την επιτροπή του διευρωπαϊκού δικτύου μεταφορών, η οποία συνεστήθη με την απόφαση αριθ. 661/2010/ΕΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κείμενο του σημείου 5 (απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου) του παραρτήματος ΧΙΙΙ της συμφωνίας, αντικαθίσταται από το ακόλουθο κείμενο:
   «32010 D 0661: απόφαση αριθ. 661/2010/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών (αναδιατύπωση) (ΕΕ L 204 της 5.8.2010, σ. 1).
   Για τους σκοπούς της συμφωνίας, οι διατάξεις της απόφασης προσαρμόζονται ως εξής:
   
               α)
            
            
               Στο άρθρο 8 παράγραφος 1 η φράση “και εφαρμόζοντας τις οδηγίες 92/43/ΕΟΚ και 2009/147/ΕΚ” δεν εφαρμόζεται στα κράτη ΕΖΕΣ.
            
         
               β)
            
            
               Στο άρθρο 13 παράγραφος 5 στοιχείο β) η φράση “τα άρθρα 107 και 108 της συνθήκης για τη λειτουργία της Ευρωπαϊκής Ένωσης” αντικαθίσταται από τη φράση “τα άρθρα 61 και 62 της συμφωνίας”.
            
         
               γ)
            
            
               Στο άρθρο 21 προστίθεται η ακόλουθη παράγραφος:
               “3.   Τα κράτη ΕΖΕΣ συμμετέχουν πλήρως στην επιτροπή που έχει συσταθεί βάσει της παραγράφου 1, εκτός από το δικαίωμα ψήφου.”
            
         
               δ)
            
            
               Το άρθρο 25 παράγραφος 1 δεν εφαρμόζεται στα κράτη ΕΖΕΣ.»
            
         Άρθρο 2
   Το κείμενο του σημείου 4 (επιτροπή του διευρωπαϊκού δικτύου μεταφορών) του πρωτοκόλλου 37 της συμφωνίας αντικαθίσταται ως εξής:
   
      «επιτροπή του διευρωπαϊκού δικτύου μεταφορών (Απόφαση αριθ. 661/2010/ΕΕ του Ευρωπαϊκού Κοινοβουλίου και του Συμβουλίου)».
   
   Άρθρο 3
   Τα κείμενα της απόφασης αριθ. 661/2010/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει την 1η Οκτωβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 5
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Σεπτεμβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 262 της 6.10.2011, σ. 62.
   
      (2)  ΕΕ L 262 της 6.10.2011, σ. 33.
   
      (3)  ΕΕ L 204 της 5.8.2010, σ. 1.
   
      (4)  ΕΕ L 228 της 9.9.1996, σ. 1.
   
      (5)  Δεν έχουν αναφερθεί συνταγματικές απαιτήσεις.